Diskusjon:Selskapshansker

message: Jeg gjorde et søk i Nasjonalbibliotekets digitalarkiv nå, og fikk treff i kun 9 bøker (14 utgivelser, men bare 9 ulike titler) og 2 avisartikler : https://www.nb.no/search?q=operahansker. Alle de ni bøkene er romaner oversatt fra engelsk til norsk, den eldste utgitt i 1982. De to avisene der ordet "operahansker" forekom, er henholdsvis fra 1997 og fra 2019. På Digitalt museum får jeg null treff - https://digitaltmuseum.no/search/?q=operahansker. Jeg har interesse for drakthistorie, men har aldri hørt begrept operahansker før, og disse søkene indikerer at betegnelsen aldri har vært gjengs i norsk språkbruk. (Og for øvrig burde man vel ha innordnet omtalen av selskapshansker (lange og korte) under artikkelen Hansker? Annelingua (diskusjon) 14. mai 2021 kl. 15:33 (CEST)
replies: text: Jeg anbefaler Annelingua å google ordet eller søke på Bing og der finner du mange treff. Det er til og med benyttet i Wikipedia-artikkelen om Selskapskjole. Det er mye som ikke er nevnt hos Digitalt Museum, men de eksisterer likevel. --Mbakkel2 (diskusjon) 16. mai 2021 kl. 22:58 (CEST)

text: Få treff blant den lille mengden digitaliserte utgivelser er da ingen grunn til å ta et slikt drastisk greip i et LEKSIKON? Dessuten: På Wikipedia har vi noe som kalles internlenker, som gjør at artikler kan lenkes sammen, Annelingua. Det mangler papirleksikon. I en trykket utgave kunne muligens ditt ønske være logisk. På Wikipedia er det meget ulogisk. 109.247.7.86 16. mai 2021 kl. 23:39 (CEST)
replies: text: :Poenget er at hvis man søker på "selskapshansker" får man en mengde treff (https://www.nb.no/search?q=selskapshansker). (Og https://digitaltmuseum.no/search/?q=selskapshansker, for den saks skyld) Blant de 415 treffene i aviser fra 1917 og fremover, er en mengde annonser, herunder for korte og lange selskapshansker, eksempelvis slik: FOR DAMER: Hansker er en utmerket presang. Vi har ogsaa flotte vanter og lange selskapshansker. Haandvesker. (Annonse i Fædrelandsvennen i 1931). Eller slik i Dagbladet samme år: "AVDELINGEN byr nu et rikt utvalg I HANSKER for VINTERSESONGEN i anerkjente gode kvaliteter LANGE SELSKAPSHANSKER glacé & suede sorte, hvite & coul. Nyheter i LANGE SILKEVANTER hvite & sorte." På 1930-tallet var Brødrene Hallén en av de mest kjente hanskeprodusentene, og under merkenavnet Nellah tilbød de: „NELLAH"-hansker tii ali slags bruk i våre vinduer og i vår butikk: Spaserhansker, selskapshansker, pelshansker, sportshansker, arbeidshansker. (Motene svinger; på 1930-tallet var lange selskapshansker moderne, og derfor er det mange treff i kilder fra dét tiåret.) Men også andre hanskemakere tilbød lange selskapshansker, selvfølgelig; her om hanskemoten våren 1937: Likesom farverne er også snittene bedre, og man ser derfor mange flere stoffhansker enn tidligere. Modistene har i år lagt særlig vekt på å fremstille fantasifulle selskapshansker. Mainbocher har en elegant stripet modell i grått, blått og rødt, Heims et par halvlange fløielshansker med en flott spiral av sølvrev. Endelig er der mange forskjellige stoffhansker med applikasjoner og annen raffinert pynt. (http://urn.nb.no/URN:NBN:no-nb_digavis_tromso_null_null_19371204_40_282_1). (Et eksempel på Brødrene Halléns lange selskapshansker fra 1960-tallet kan sees her: https://digitaltmuseum.no/021025963482/hanske). I siste halvdel av 1980-tallet var for øvrig de lange selskapshanskene tilbake i motebildet: http://urn.nb.no/URN:NBN:no-nb_digavis_rogalandsavis_null_null_19871021_89_245_1 (Rogalands Avis 21.10.1987 s. 12).

text: :Så er det i tillegg slik at i Norge fikk man ikke noen opera å besøke før i 1958 - og selv om omreisende ensembler gjestet norske byer både før 1958 og etter, var det neppe særlig vanlig å ha spesielle hansker for slike besøk. Derimot hadde man store selskaper og ball over det ganske land, og der brukte damene lange hansker når antrekket var galla, i periodene der dette var på moten. Ergo betegnelsen selskapshansker. Men når man skulle på en operaforestilling var det nok ytterst sjelden at antrekket var galla - ergo lot man de lange selskapshanskene ligge hjemme ved de anledningene. Så inntil noen kan vise til drakthistorikere som definerer lange selskapshansker (være seg hvite, sorte eller kulørte) som operahansker, betviler jeg fortsatt at dette er eller har vært en gjengs betegnelse blant norske kvinner. Annelingua (diskusjon) 17. mai 2021 kl. 01:07 (CEST)
replies: text: ::Dette er ingen stor sak for meg. Operahansker blir - som du sikkert har funnet ut på Google og Bing - brukt i dag, særlig i salgsøyemed. Jeg tror neppe nettstedene ville brukt den betegnelsen, dersom norske kvinner var ukjent med hvordan produktet så ut. Jeg sjekket faktisk det på forhånd innen jeg skrev artikkelen for noen år siden. Siden du insisterer på at selskapshansker er mer utbredt historisk sett, ja så har jeg flyttet artikkelen. Fornøyd nå? --Mbakkel2 (diskusjon) 17. mai 2021 kl. 07:38 (CEST)
Jeg finner ikke særlig belegg for operhansker som innarbeidet betegnelse. Ja det finnes på noen kommersielle nettsider og på finn.no, men jeg får minimalt med treff i nyhetsmedier og i trykt medier hos NB.no. Det er mye som tyder på at det nylig er lånt fra engelsk. Vennlig hilsen Erik d.y. 21. mai 2021 kl. 21:52 (CEST)
thread_title:  ''Er'' "operahansker" et innarbeidet begrep på norsk??